南丘

**南丘**，英國南部丘地一串，英格蘭東南部近海、唔算高，南嗰邊地質白堊岩，有啲部份，可謂英國名勝，好似七姊妹崖咁，露出懸崖、一片白色，好鬼壯觀。成個面積有成六百七十平方千米。

佢由拗比斯造山運動造出來，板塊推出東西向摺曲山脈，而中間山脊一直風化凹陷，南方變成南丘，北方變成北丘，平行咁走。呢個山脈本身去到法國，之不過遠古地理事故，斷開成英倫海峽，即南丘東端。

西起衡州郡葉淳谷，東至東修適士必慈角。南面崖下有啲平地，成為英國南岸。北面亦有斷崖，過崖就韋奧地方，喺南丘同北丘之間，好鬼開闊。

南丘國家公園，就唔止南丘，連帶大部份韋奧都包埋入去。年年有三千九百萬遊客，英國至多人去國家公園。

南丘地貌，白堊連綿起伏，草剪得好整，有乾谷，即無水山谷，譽為英格蘭至重要白堊地形景觀之一。亦係英格蘭南部四大白堊丘地之一，另外三個，有北丘，喺根德郡同舒梨郡，有釗頓丘，倫敦西北，有北韋息士丘，橫貫渭州郡、多實郡、衡州郡同柏莎郡。

南丘一帶，英格蘭東南之中，人口算少。之不過，沿海有大渡假城，尤其白禮頓賀夫，正蠶食白堊丘地。呢帶自古就有人住，某啲時期特別多，尤其羅馬不列顛時期，歷史遺跡同考古遺物都好豐富，例如防禦工事、古墳、同農地邊界等等。南丘環境敏感地區入面，就有三十七個具特殊科學價值地點，當中包括大片白堊草原。

南丘有古白堊草原，草地有薄薄一浸泥，好疏水，經過幾百年放牧綿羊，加埋野兔唔停啃食，形成一浸草皮，細密、短身、有彈性。呢種草地景觀，成為今日南丘陵標誌。到二十世紀中，農夫用咗新耕法，叫做羊麥耕法。長用維持住生態系統。村民會將綿羊，尤其至出名南丘綿羊，圈養喺小麥田入面，羊屎幫田施肥，之後再放羊上山。不過，一九四〇年開始，第二次世界大戰期間，英國政府要增加本地糧食生產，要開多啲耕地，一直到二十世紀五十年代先停。結果，草原差唔多變晒耕地，地貌變，生態系統變，少咗好多唔同生物。東部本來有四五成古白堊草原，剩落百分之三四。破壞生態同周圍住地擴張，至終促成設立南丘國家公園。公園二〇一一年四月一號全面運作，保護同復育南唐丘陵。

自然英格蘭劃南丘做國家地貌區第一百廿五號，同衡州郡丘、韋奧登綠砂、低韋奧同皮文士原等地貌區接壤。南接南衡州郡低地同南海岸平原。

佢休閒好去處，非常受歡迎，深受行山人士、騎士同山地單車手歡迎。有條遠足徑兼馬徑，叫南丘道，沿住白堊山脊走，由溫車士打一直伸到義本。沿途有大量山徑同馬徑相接，方便出入。

## 名
英文**South Downs**。英國南面唔少山都叫down，意思丘，通常印象圓啲，生滿草咁。downs就一串丘咁解。隻字源自古英語 **dūn**，呢個字同英文dune同源，沙漠或者海邊啲沙丘。downs，去到十四世紀左右，開始有升高起伏草原咁意思。South指南便，皆因四十八公里北，過韋奧地區，又有串平行丘地，叫北丘。

## 地質

南丘成大片厚厚白堊層構成，呢啲白堊喺白堊紀沉積而成，大約一百萬到六千六百萬年前。當時英國大部分地區，浸喺淺海之下，接住整個西北歐洲。白堊岩出自浮游生物微細骨骼，因而白色。構成岩層，有大量**化石**，夾雜成帶燧石。白堊分成三層、下白堊層、中白堊層同上白堊層。當中，下同之間，有一層白堊層，薄薄哋、奶黃色、粒狀，叫做美邦岩，睇成兩層之間界線。

英格蘭東南部地層，包埋白堊層，曾經畀拗比斯造山運動輕微摺曲，拗起成穹狀構造，呈東西向，叫做韋奧亞叉華背斜，由英國伸到法國。個背斜呈圓頂形，長期有風化侵蝕，中間部分，經已侵蝕殆盡，剩返邊緣部分，化成平行南丘北丘。南丘北斷崖，北丘南斷崖。兩條斷崖對稱排列，好似原本穹頂攔腰切開咁，圖解上睇得出。南北斷崖之間，背斜中間地區，因應唔同岩層耐蝕程度，侵蝕唔均等，形成多層地貌，逐圈向內呈現出由山地與低谷交錯結構。有綠砂脊，至明顯位於韋奧北部，有英格蘭東南最高山，列符山。有低韋奧，黏土谷地，由韋奧黏土構成，抗蝕力較低，地勢低而平。高韋奧，砂岩高地，砂岩組成，耐蝕力較強，喺背斜中央，有亞殊丹森林。

白堊岩多窿疏水，水滲入地底，南丘北邊邊緣，冬季多雨時，成為冬季間歇河。

## 地理
南丘白堊斷崖，綿綿長長，長一百一十公里。西面衡州郡，溫車士打附近，有葉淳河谷。南丘由呢度開始，一直東伸，伸到東修適士郡義本，喺必慈角入英倫海峽。北面斷崖坡，好斜。崖後順層坡，白堊高地，緩緩咁斜，斜向南，起起伏伏咁，南延至 闊十一公里。較遠北方高處南望，例如高韋奧或者北丘高處，南丘條北斷崖，會好似高牆，擋住地平線，而山頂草地，叢叢樹林點綴，例如出名燦頓伯利環。

西面，南丘白堊山脊匯合北丘，化成衡州郡丘。東面，斷崖喺施福同義本之間到盡頭，直插英倫海峽，形成白色海岸斷崖，好鬼壯觀。名勝有施福角，有七姊妹崖，一列乾鈶斷面而成，同必慈角，英至高白堊海崖，高一百六十二米。

南丘分部，包括東衡州郡丘、西邊丘同東邊丘，再加上一眾河谷穿插其中，同埋佢哋下面低地斷崖腳。西邊丘同東丘陵，合稱修適士丘。西邊丘，喺亞雲河西，就好多樹，尤其斷崖面一帶。相比之下，東邊丘就冇乜樹，光禿禿。呢段東邊丘，反而更經典南丘，皆因十九世紀末之前，一般講南丘，就指呢段，尤其文學同美術，無論作家定美術家，都述寫呢一帶。作家吉百齡就咁形容，頭堀堀，好似弓，眾丘似鯨背。艾力路菲梨兀士都有佢水彩畫。

南丘有四河谷，鑿穿山地，有亞雲河，雅打亞河、烏士河同曲咩亞河，高低映襯。居民用水，來自白堊含水層，其次冬季間歇溪流。丘地有一眾露水塘，人工開鑿，有代表特色，專畀牲畜飲用。

南丘至高處畢莎山，高峯海拔二百七十一米。丘唔規規則，頂似高原，喺衡州郡彼德士菲腰南，史前時時都有人活動，地方劃咗做國家自然保護區。

南丘陵國家公園，包括埋南丘以北西韋奧。西韋奧至高處黑丘，西修適士境內，海拔二百八十米。不過佢唔喺南丘，而喺綠沙脊，西韋邊緣。

隨後有山表，西向東排，齋列高過七百呎，大約二百一十米以上。

## 史

考古證據顯示，南丘幾千年前，經已有人利用有人住。新石器時代，有燧石礦場，好似薛士伯里咁。有遠古墳塚，好似魔鬼跳臺同魔鬼駝峯咁。重有山寨，好似燦頓伯利環。呢啲地貌上非常突出。

估計南丘陵三千幾年前，經已斬晒森林。現下見到貼地草皮，長年放牧綿羊得出來。

## 國家公園
二十世紀四十年代，就想要將南丘設為國家公園。不過要去到一九九九年個構思先得政府正式支持。二〇〇二年到二〇〇九年間，經公眾諮詢，政府最終喺二〇〇九年三月卅一號，宣布成立南丘陵國家公園。二〇一一年四月一號正式運作。公園範圍，唔單止正宗南丘，連西韋奧地區都收入去。呢區地質同生態，都同南丘截然不同。

南丘國家公園取代原本兩個傑出自然美景區，即東衡州郡傑出自然美景區，同埋修適士丘傑出自然美景區。公眾諮詢過程中，討論過劃界，至終令兩者範圍唔同，有啲自然美景區原本包，現下國家公園唔包。反之亦然。

## 國家自然保護區
南丘有好幾個國家自然保護區。

修適士丘內國家自然保護區，有好幾處。一有傾利谷，近芝車士打，自然英格蘭講呢度有歐洲頂好紫杉林，園中林中古樹，實屬英國至長壽、至古老生物。此外，佢又有法定古蹟十四個，喺南英格蘭考古遺址，非常重要。二有衞城山，白禮頓同路依時間，草原來，打理古老而傳統，同類中俵俵者。三有路依時丘，又叫奇賓山，白堊丘地，以傳織打理，同時屬考古遺址。拉寧頓荒地，喺義本西北，拂列斯頓林北邊。白堊荒地之中，縱橫喺英國數一數二。

東衡州郡丘亦有好幾處。一有畢莎山，近彼德士菲，南丘至高處，有一大片白堊草地。當中一大範圍，劃做法定古蹟，反映出佢歷史價值，特別青銅時代同鐵器時代。舊溫車士打山，低地草原，喺明谷斷崖中西坡南坡。煙墪山，舊溫車士打山以西五公里，高質白堊草原。

## 旅遊、休閒同體育
一九二三年，修適士丘人協會成立，目標係保護當地獨特嘅自然景觀。會後來改名南丘協會。

人遊山玩水，好中意行南丘，一眾行山路徑，長三千二百公里，管理完善，指示清晰，容易出入。當中至長主要馬徑，叫南丘徑。而由窩士打出發君王徑，亦會橫過南丘，到達濱海紹咸。

南丘唔少運動玩，好似滑翔傘、山地單車、騎馬同遠足行山。逢秋天，東邊丘義本搞越野馬拉松，叫必慈角馬拉松，舊名七姊妹馬拉松。賽事地勢起起伏伏，走個圈又返去義本。另外，南丘徑馬拉松，亞雲朵附近士令頓村起步，走到彼得士菲南面伊利莎伯女王郊野公園。

再長啲都有，南丘徑有超級馬拉松，走一百哩，由必慈角走到伊利沙伯女皇郊野公園。又有七十五哩夜間山地單車賽。

## 勝景

南丘上三處名勝，用大圖案刻喺白堊坡上，一望就見。一個窩明頓長人，一個列靈頓白馬，以及奇離頓風車。重有座戰爭紀念碑漆地里，紀念第一次世界大戰西線戰場受傷後，送到白禮頓一帶醫治，至終傷重不治死去印度士兵而建。

## 文學南丘
作家吉百齡喺故居卑文氏形容南丘陵，我哋個丘，堀頭弓頭鯨背。詩人希萊亞卑洛，一九二〇年寫首詩，叫南國，形容南丘做南國偉山。而詩人拗者農查奧斯士溫本作品南岸入面，形容南丘，丘翠綠、平滑、起伏無盡。

博物學家兼作家威廉亨利赫臣寫過，必慈角到哈廷，全長五十三英里，沿途地勢，唔高過八百五十呎，但我哋感覺到世界之巔。

詩人凡舍時威廉波地容寫詩南丘上。南丘有唔少作家住過。珍柯士田，住過衡州郡南丘邊緣坐頓村。南丘樂磨有間文氏屋，作家伍爾芙喺烏斯谷住處，般隆士伯里派成員經常拜訪。亞發，田尼臣勳爵，迫力丹入便柯獲夫有佢第二個屋企。雖則呢度實情南丘以北韋奧地區，不過今日喺南丘國家公園之內。

柯南道爾短篇故事集有最後一躬。序言入面，華生醫生講到福爾摩斯已經退休，搬去義本附近細農場，南丘附近。故事福爾摩斯仲講過，南丘住兼養蜂。另外，短篇故事獅鬃講述，福爾摩斯喺南丘居住期間，破咗一單案。

作家格拉咸格連首本出版小說，一九二九年本內在之人，大部分故事都喺南丘附近展開。書入面主角安德魯斯徒步穿越南丘，去路依時出席巡迴法庭。佢對風景同感受，都有好詳盡描述。

作者衞士一八九八年出版本書叫隱形人，入面寫咗句，佢逃到南丘。

## 圖庫

File:Devil's_Dyke_with_storm_clouds_and_rainbow.JPG|alt=Looking east along the Downs towards the Devil's Dyke, Sussex|南丘東望向修適士魔鬼堤
File:Seven_Sisters_8.jpg|alt=The Seven Sisters from Birling Gap chalk cliffs on the English Channel coast|七姊妹崖。英倫海峽海岸伯靈峽白堊崖
File:Butser_Hill.jpg|alt=The highest point of the South Downs, 270 metres (890 ft), Butser Hill National Nature Reserve, south-west of Petersfield, 240-hectare (590-acre) biological and geological Site of Special Scientific Interest and Special Area of Conservation|必莎山，南丘至高處，二百七十米。必莎山山國家自然保護區 ，彼得士菲西南， 有二百四十公頃，具特殊科學價值地點 同特別保護區
File:Trig_Point_Kithurst_Hill.jpg|alt=Trig Point on Kithurst Hill West Sussex located on the South Downs Way above the village of Storrington, 213 metres (699 ft) high at the summit.|西修適士潔法士山標高柱，二百一十三米。喺南丘徑，士多靈頓對上。
File:Treyford_Hill_South_Downs.jpg|alt=Treyford Hill showing typical Downs topography of steep wooded northern slope (left), gently sloping southern slope of pasture and woodland.|飛霍山顯示典型南丘地形。圖左樹林北斜坡。以及南緩坡，牧場同林地。
File:The_South_Downs_from_Lewes.jpg|alt=Landscape near Lewes, East Sussex|東修適士路依時風景


## 攷

*

## 讀

* .
*